II kichik guruh - Nizomiy nomidagi toshkent davlat pedagogika universiteti “Tasdiqlayman”

|
Nizomiy nomidagi toshkent davlat pedagogika universiteti “Tasdiqlayman”
|
bet | 9/10 | Sana | 29.05.2024 | Hajmi | 128,04 Kb. | | #257154 |
Bog'liq Axatova Elmira kurs ishi. tayyorII kichik guruh. Bolalarga asosiy qurilish materiallarini (kubik, g'ishtcha, plastilin) farqlash bilan birga, ularni nomini aytish, katta, kichik, uzun, qisqa, baland, past kabi so‘zlarning ma'nosini tushunib aytish, g'ishtchalarning orasini teng masofada joylashtirish kerakligi tushuntiriladi.
Birinchi va ikkinchi kichik guruhlarda qurish-yasashga o‘rgatishning mazmuni.
I kichik guruh. Bolalarga 8-10 qurilmalar qurish o‘rgatiladi.
Masalan, mebel (stol, stul, divan, krovat), zinapoya, ko‘prik, uycha,
tramvay. Birinchi mashg'ulotlarda bolalar oldingi guruhlarda yasalgan
qurish-yasash ishlarini qaytaradilar, so‘ng bolalar mebel quradilar.
Avval bolalar alohida predmetlarni turli variantlarda, so‘ng 2-3
qurilmalarni birdaniga qurishni o‘rganadilar (stol va stul, divan va
hokazo). Keyingi mashg'ulotda bolalar katta uy quradilar, 3-4
kubiklardan, so‘ng 6 kubik yoki g'ishtchadan zinapoya quradilar. Ishning
keyingi bosqichi - ko‘prik qurish, 2 kichik prizmadan ko‘prik
qurishadilar.
II kichik guruh. Dastlabki mashg'ulotlar ikkinchi kichik guruhda
g'ishtchalarni bir tekisda yo‘lakcha qilib terib chiqish malakalarini
rivojlantirish, mustahkamlashga qaratiladi. Bolalar qisqa yo‘lka, keng
yo‘lkalar quradilar. Keyinchalik tramvay yo‘li qurishni bolalardan
talab qilish mumkin. Bu mashg'ulotlarning asosiy maqsadi - bolalarga
g'ishtchalarni bir tekislikda joylashtirishga va uzun-qisqa, tor-keng
kabi tushunchalarni o‘rgatish. Keyingi mashg'ulotlarda bolalar
g'ishtchalarni vertikal holda joylashtirishni o‘rganadilar. Shundan keyin
bolalarga tarbiyachi darvozani turli variantda yasashga o‘rgatadi
(g'ishtchalarda, kubik, plastilindan). Bularni bolalar ma'lum ketma-
ketlikka asoslangan holda bajaradilar. Tor-keng, baland-past
tushunchalari darvoza qurish jarayonida bolalarga tushuntirib boriladi:
keng darvoza - yuk mashinasi uchun, tori esa - yengil mashina
uchun, baland darvoza - katta qo‘g'irchoq uchun, pasti esa - kichik
qo‘g'irchoq uchun mo‘ljallangan. Bolalarga bir necha mashg'ulot
davomida sistemali ravishda uychaning yangi konstruksiyasi berib
boriladi. Tarbiyachi har gal yangi konstruksiyani oldingi konstruksiya bilan solishtiradi, ular o‘rtasidagi o‘xshashlik va farqlarini topadi. Bolalarda namunaga qarab uychani qurish malakasi hosil bo‘lganligini tekshirish uchun, namunani o‘zlari mustaqil tarzda qurib berishlarini tarbiyachi iltimos etadi. Masalan, tarbiyachi boladan namunada qurilgan uychani, balandroq qilib qurib berishni so‘raydi. Masalaning bu turi bolalarda aqliy faollikni yanada oshiradi.
Birinchi kichik guruhda tarbiyachi dastavval bolalarni qurilish materiallari - kub g'isht bilan ularning shakli katta-kichikligi tekis stol yuzasida turlicha joylashishi (ya'ni g'isht yotibdi, g'isht turibdi) va uning mustahkamligi, holatiga bog'liq ekanligi bilan tanishtirib boradi. Gishtlarni ketma-ket, gorizontal joylashtirib (poyezd yo‘lkacha) bir-biri ustiga qo‘yish orqali oddiy to‘siqlar (darvozalar uylarni) qurishga o‘rgatib boriladi. Tarbiyachi bolalarni o‘z qurilmalari bilan hayotdagi tanish predmetlar o‘rtasidagi o‘xshashlikni topishga, aniqlashga o‘rgatib boradi
Ikkinchi kichik guruhda bolalarni faqatgina qurilish detallari (kub, g’isht, plastina) ni bilishga farq qilishga ularni to‘g'ri atashga o‘rgatib boriladi. Masalan, katta-kichik, uzun-qisqa, past-baland g'ishtlarni bir-biridan bir xil masofada doira, to‘g'ri to‘rtburchak bo‘ylab (panjara) ularni ensiz tomoni bilan qo‘yib chiqishga o‘rgatib boriladi.
Birinchi kichik guruhda bolalarni 8-10 oddiy bo‘lgan qurilmalarni barpo etishga o rgatiladi, (stol, stul, divan, krovat, minoracha, koprikcha, uycha, tramvay) kablarni qurishga o‘rgatiladi. Dastlabki mashg’ulotlarda bolalar oldingi guruhda bajarilgan qurilmalarni qaytadan quradilar, so‘ng mebel qurishga o‘rganadilar. Oldin bu predmetlar alohida turli xil variantlarda quriladi, so‘ng bolalarga birato‘lasiga 2-3 ta qurilmalarni qurish taklif etiladi (stol, stullar, stol va divanlar) bu qurilmalar bilan bolalar o‘yin o‘ynashlari uchun bolalarga turli xil qog'irchoqlar, idishlar beriladi. Keyingi mashg'ulotlarda bolalar uycha, qurishlar uchun 3-4 kubikdan bir-birining ustiga qo‘yish 3 yoqli prizma bilan ustini qoplash orqali quradilar. So‘ng kubikdan yoki g’ishtdan yuqoriga taxlash orqali narvoncha quradlar. Bolalar bu qurilmalarni qurish yo‘llarini o‘zlashtirib olishgach, ular tarbiyachining so‘zi orqali qirilmalarni qurishga 2ta kubikdan plastinalar va ikki kichik uch yoqli prizma yordamida ko‘prik qurishni o‘rganadilar. Tarbiyachi bolalarni bog’cha uchastkasida va guruh hovlisida mashg'ulot jarayonida o‘rgangan qirilmalarni qurib, ular bilan o‘yinlar o‘ynashga qiziqish uyg'otishi kerak. Ikkinchi kichik guruhda dastlab birinchi kichik guruhda olgan bilim va malakalari mustahkamlanadi. Bolalar keng va tor yo‘lkachalarni, g'ishtlarni qatorasiga tekislikda joylashtirish orqali quradilar. Keyinchalik tramvay uchun har bir bola kalta yo‘lkachani, hammasi bir bo‘lib, tramvay yo‘lini quradilar.
Bu mashg'ulotlardan maqsad bolalarni g'ishtchalarni tartibli qilib bir-biriga ulashga yoki birlashtrrishga, ularning fazoviy belgilarini to‘g'ri atashga, uzun qisqa, keng-torligini o‘rganadilar. Keyingi 2-3 ta mashg'ulotlarda bolalar g'ishtlarni bir-biriga zich yoki ma'lum bir oraliqda vertikal joylashtirishga o‘rganadilar. Bunda g'ishtlarni uzunasiga yoki ensiz, qisqa tomoni bilan joylashtirishni o‘rganadilar. Masalan, shu maqsadda bolalar o‘z hayvonlaridan o‘rdakcha, kuchukcha uchun panjaralar quradilar. Keyingi mashg'ulotlarda bolalar darvozalarning turli variantlari bilan tanishadilar. Bularni kub va plastinalardan quradilar. Tarbiyachi bolalarning keng va tor haqidagi tushunchalarni egallashlari uchun, ularga yuk mashinasi uchun keng darvoza, yengil mashina uchun tor darvozalar qurishni taklif etadi. Bitta qurilma detallarini o‘zgartirish orqali uning qurilish yo‘llarini o‘zgartirish mumkinligini bolalarga tushuntirish maqsadida tarbiyachi bir nechta mashg'ulotlar uyushtiradi. Har bir mashg'ulotda qat'iy sistema asosida yangi qurish konstruksiyasi bilan tanishtiriladi va uni eski konstruksiya bilan solishtirib, ular orasidagi farq aniqlashtiriladi. Bolalar tarbiyachining namunasiga qarab qurishni o‘zlashtirib olishgach, tarbiyachi bolalar oldiga xuddi shunday uycha, ammo balandroq yoki uzunroq qilib qurishni taklif etishi mumkin. Avvalo, tarbiyachi shu konstruksiyani saqlab qolib, faqatgina uni uzunroq yoki balandroq qilib qurish yo‘llarini oldindan tushuntirib beradi. Bu esa bolalarda aqliy faollikning o‘sishiga olib keladi.
Birinchi va ikkinchi kichik guruhda bolalarni qurishga o‘rgatishda kublar, g'ishtlar, plastina va uch yoqli prizmalar to‘plarnidan iborat qurilish materiali M.A.Agapova muallifligidagi, shuningdek, № 3-4 bo‘lgan qurilish to‘plamlaridan foydalanadilar. Yil davomida tarbiyachi birinchi kichik guruhda to‘rtta-oltitadan bo‘lib, mashg'ulotlarni uyushtiradi. Asta-sekin guruhchalar soni ko‘paytiriladi, yilning ikkinchi yarmidan boshlab, butun guruh bolalari bilan o‘tkaziladi. Kichik guruh bolalarini qurishga o‘rgatishda turlicha metodlardan foydalaniladi. Asosiy o‘rinni informatsion-retseptiv va reproduktiv metod egallaydi. Bolalar nimani qurish va qanday qurish kerakligi bilan tanishtiriladi. Shu maqsadda tarbiyachining qurish namunasidan qurish yo‘llarini ko‘rsatish va to‘g'ri tushuntirish jarayoni bilan birgalikda foydalaniladi. Bolalarni u yoki bu qurilmani qurishga o‘rgatishdan oldin, tarbiyachi bolalarni o‘sha predmet, uning qismlari bilan, ularning amaliy belgilari bilan tanishtirib boriladi.
Masalan, tarbiyachi sayr vaqtida bolalar bilan arg'imchoqni kuzatadi, u ikki qismdan iborat: birinchi qism zinapoya, ya'ni bolalarning tepasiga chiqishlari uchun, ikkinchi qismi esa, tushishi uchun sirg'aluvchi qismi. Bunday maqsad sari ko‘rib chiqishlar, uyushtirishlar yordamida bolalar bu narsalarni o‘z qurilmalarida ijobiy hal qilishlariga yordam beradi. Tarbiyachi bolalarni qurishga o‘rgatishda o‘z namunalarini ko‘rib, tahlil qilib chiqadi. Oldin namuna yaxshilab ko‘rib chiqiladi, butun bir holda, so‘ng esa ularni qismma-qism ko‘rib chiqiladi. Masalan, uycha devorlari, to‘siqlari va tomi. So‘ng ularning shakllari va bir-biriga nisbatan joylashishlari ko‘rib chiqiladi. So‘ng har bir qismning qaysi detallardan qurilganliklari ko‘rib chiqiladi. Masalan, uychaning tomi, qatorma-qator qo‘yilgan prizmalardan iborat va h.k. Namunani bunday tartibda ko‘rib chiqish, qurilmani bunday bunyod etishda ketma-ketlikka rioya qilishga yordam berib, bolalar uchun ham qurish-yasash jarayonini ancha osonlashtiradi. Tarbiyachi bolalarni qurish-yasashning texnik usullariga o‘rgatishda, bolalarning o‘zlari mustaqil ravishda harakat qilishlari uchun qurish-yasashning xilma-xil variantlaridan va uni qurishning turli yo‘llaridan foydalanishga o‘rgatib boriladi. Bu vaqtda tarbiyachi reproduktiv va evristik metodlardan birgalikda foydalanadi yoki qo‘llaydi. Har bir mashg'ulot oxirida tarbiyachi bolalarni o‘zi qurgan ishlari yoki qurilmalari bilan o‘yin o‘ynashlari uchun ikki-uch daqiqa ajratib beriladi bu esa bolalarda o‘yin jarayoniga nisbatan qiziqishni uyg'otadi, unda foydalanadigan o‘yinchoqlar esa bolalarni qurish-yasashga chalg'itmay, balki qurish-yasashga nisbatan qiziqish, havas paydo qiladi. Tarbiyachi bolalarga qurilish materiallari detallari nomini faqatgina mashg'ulotlarda emas, balki mashg'ulotdan keyin ularni yig'ib qo‘yish jarayonida ham tushuntirishni amalga oshiradi. Masalan, qurilmalarni yig'ib-terganda, oldin kublar, so‘ng plastinkalarni va bolalar qurish-yasash jarayonida she'r, qo‘shiqlardan, ertaklar mazmunidan («Uch ayiq» ertagida) mebel qurishda foydalanish bolalar qurilish ishlarining yana ham qiziqarli bo‘lishiga olib keladi. Shuningdek, qurish-yasash jarayonida ba'zi bolalarga savollarni amaliy harakat orqali berish mumkin. Agarda ko‘ngilli bolalar vazifani bajarishga qiynalsalar yoki bilmasalar, unda tarbiyachi qaytatdan tushuntirib beradi. Bolalar ishlarini tahlil qilishda faqatgina bolalar ishlarining toza va to‘g'riligi ko‘rsatib o‘tilmay, balki barcha jarayon, ya'ni namunani qanday ko‘rib chiqishligi, material qanday tanlanganligi ayrim harakatlar qanday bajarilganligi haqida tarbiyachi gapirib o‘tadi. Har bir mashg'ulotdan so‘ng tarbiyachi bolalarga qurilmani joy-joyiga qanday taxlashni, qanday ish qo‘yishni tizimli ravishda ko‘rsatib beradi. Qurish-yasashning oddiy qurilmalarini yasashda bolalar texnik malakalarga ega bo‘ladilar.
Yilning boshida ikkinchi kichik guruhda o‘tilgan mavzularni takrorlovchi mashg'ulotlar o‘tkaziladi. Masalan, darvoza qurish (keng-tor, baland), mebel, o‘yinchoqlarning kattaligiga qarab, garaj qurish. Tarbiyachi garaj qurib ko‘rsatishdan avval bolalarga mashinaning katta-kichikligiga e'tibor berishni iltimos qiladi. Yuk mashinasi uchun katta garaj, yengil mashina uchun kichik garaj qurish kerak. Keyingi mashg'ulotlarda bolalar tarbiyachining ko‘rsatmasi va namunasi asosida ko‘prik, trolleybus, tramvay, avtobus, yuk mashinasini qura boshlaydilar. Shunda bolalar silindr bilan, undan qurilmada qanday foydalanish kerakligi bilan tanishadilar. Har bir qurilmani o‘rganish uchun bir nechta mashg'ulotlar o‘tkaziladi. Dastlabki mashg'ulotlarda bolalar namuna bo‘yicha, keyingilarida esa mustaqil qurishni o‘rganadilar. Masalan, bolalar namuna bo‘yicha ko‘prik qurishni o‘rganib bo‘lganlaridan so‘ng, ularga mustaqil tarzda baland, keng ko‘prik qurish taklif etiladi. Bunda bolalar o‘zlari qurilish materiali tanlab, ko‘prikning konstruksiyasini o‘ylab topadilar. Har bir mavzu, konstruksiya borgan sari murakkablashib boradi. Har bir mashg'ulot tarbiyachi rahbarligida olib boriladi, ba'zi bir variantlarni bolalar o‘zlari mustaqil bajaradilar, shu orqali bolalarda mustaqil fikrlash malakasi rivojlanadi. Yilning ikkinchi yarmida bolalar o‘zi o‘ylagan, istagan narsalarini yasashlari mumkin. Bundan maqsad - hosil bo‘lgan malakalarni mustahkamlash, mustaqil fikrlashga o‘rgatish va o‘ylagan narsalarini ijodlarida qo‘llashga o‘rgatish.
Birinchi va ikkinchi kichik guruhlarda qurish-yasashga o‘rgatishning metod va usullari. Birinchi va ikkinchi kichik guruhlarda kubiklar, g'ishtchalar, plastilin, prizmalardan foydalaniladi. Yil boshida 1 kichik guruhda tarbiyachi 4-6 tadan iborat bolalar guruhini tashkil qiladi. Sekin-asta guruhlar soni ko‘payib boradi, yilning 2-yarmida esa mashg'ulotlar butun guruh bilan birgalikda olib boriladi. Kichik guruhda qurish-yasashga o‘rgatishda tarbiyachi turli metodlardan foydalanadi. Asosiy metodlar informatsion-retseptiv va reproduktiv metodlardir. Bolalarga nimani qanday yasash kerakligi tushuntiriladi, tarbiyachi bolalarga namuna ko‘rsatib, to‘la tushuncha beradi. O‘rgatishdan avval tarbiyachi tasvirlanadigan predmetning yaxlit o‘zini, uning qismlarini bolalarga to‘laligicha ko‘rsatib tushuntiriladi. Bolalar predmetni kuzatishlari asosida o‘z qurilmalarini quradilar. Masalan, tarbiyachi sayr vaqtida bolalarga avval zinapoyadan tepalikka ko‘tarilib, so‘ng sirpanib tushish kerakligini aytadi. Mashg'ulotning boshida namuna yaxlitligicha ko‘rsatiladi. So‘ng namunaning qismlari, uning shakli qanday joylashganligi tushuntiriladi (uyning-devori, tomonlari, tomi va hokazo). Tarbiyachining bunday tushuntirishi bolalar ishini ancha osonlashtiradi. Bolalar olgan bilimlari asosida o‘z qurilmalarining mustaqil tarzda yasay olishlari kerak. Shuning uchun biror bir qurilmani turli xil variantlarda ko‘rib ko‘rsatish lozim. Har bir mashg'ulot yakunida tarbiyachi bolalarga bu qurilma bilan qanday o‘ynash mumkinligini ko‘rsatadi (2-3 daq). Bu paytda bolalarda o‘yin faoliyatiga qiziqish uyg'onadi. Bu o‘yin faoliyati bolalarni qurish-yasash jarayonidan chalg'itadi, lekin kichik guruhda bundan tez-tez foydalaniladi. O‘yinchoq bolalarni qurishga undaydi. Bolalarga qurilish materiallarning qismlari nomini yaxshi o‘zlashtirish uchun tarbiyachi mashg'ulotdan keyin materiallarni stolga birma-bir qo‘yib, ularni nomini aytadi.
O‘rta guruhlarda qurish-yasashga o‘rgatishning vazifalari. O‘rta guruhda bolalarga tanish bo‘lgan qismlarni (kubik, g'ishtcha, plastilin) nomlash bilan birga, ularni bir-biridan farqlashga ham o‘rgatiladi. Bolalar qurilmalarni mustaqil tahlil qilishni o‘rganadilar; uning asosiy qismlarini ajratish, katta-kichikligi, tuzilishini farqlash, narsalarning qanday joylashganligini o‘rganadilar. Bolalar kichik guruhda tarbiyachining namunasi asosida ko‘rgan bo`lsalar, o‘rta guruhda esa mavzuning nomlanishiga qarab, o‘zlari o‘ylaganlari bo‘yicha quradilar. Shuning uchun bolalar diqqati qurilmani oldindan rejalashtirib, unga kerakli bo‘lgan shakllarni tanlashga qaratiladi. O‘rta guruhda qurish-yasash predmetlarini farqlash, ularning xususiyati bilan tanishish, shu xususiyatiga asoslanib, predmetlarni guruhlarga ajratishni o‘rganadilar. Qurilmalarni qurish ishning ketma-ketligini rejalashtirishga bolalarni oldindan detallarning shakliga, katta-kichikligiga va mustahkamligiga qarab tanlashga o‘rgatilib boriladi. Bularni qurish jarayonida bolalar silindr nomini to‘g'ri aytishga, undan o‘z o‘rnida to‘g'ri foydalanishga o‘rganadilar. Bolalarning har bir konstruksiyani o‘zlashtirib olishlari uchun bir necha mashg'ulot o‘tkaziladi. Birinchisida, bolalar namunaga qarab qurishga o‘rganadilar, keyingi mashg'ulotlarda esa, bu namunani o‘zlari mustaqil hal qilishga, ya'ni konstruktiv masalani hal qilishga o‘rganadilar. Masalan, bolalar namuna asosida ko‘proq qurishni (ko‘prikning tayanch qismini, ko‘prik qurilmalarini va mashinalar uchun plastik qism, ya'ni tushuvchi qismni bilib olishgach, uni qurish uchun qanday detallardan foydalanish kerakligini) o‘rganib olishgach, bolalarga shu usulda ko‘prik, ammo baland yoki keng ko‘prik qurish tavsiya etiladi. Keyinchalik bolalar o‘zlarida bor bo‘lgan qurilish materiallaridan keng foydalanib, o‘zlari yangi ko‘prik konstruksiyasini o‘ylab topadilar.
XULOSA
Tayyorlov guruhida bolalar katta texnik malakalarni talab qiluvchi ancha murakkab konstruksiyalarni o‘zlashtirib beradilar. Shuning uchun tarbiyachi narsalar yasashni, uning bajarilish usullarini aniq tushuntirib, ko‘rsatish uslubidan tez-tez foydalanadi. Tarbiyachi balkonli uyni qurish mavzusida avval ko‘p qavatli, balkonli uy konstruksiyasini tayyor holda ko‘rsatadi, so‘ng ishni o‘zi ko‘rsatib, uyning qanday yasalishini qog'ozni buklab, balkonlarini yasash uchun qirqib, uni tomini qanday joylashishini ko‘rsatib beradi. Agar mashg'ulotda bolalar tanishish usulini qo‘llasalar, tarbiyachi faqat namunani kuzatish va qisman ko‘rsatish bilan cheklanadi xolos yoki bolalar bilimini faollashtiruvchi savollar berishi mumkin.
Archa o‘yinchog'ini yasash mashg'ulotida tarbiyachi bolalarga namunani ko‘rsatgach, uni qanday qirqishni bolalardan so‘raydi. Ular bunga javob beradilar, so‘ng o‘zlari mustaqil bajaradilar. Agar yasalayotgan narsa, masalan, harakatlanuvchi o‘yinchoqlar ko‘p vaqtni olsa, bolalar qiynalsalar, tarbiyachi mashg'ulotni ikkiga bo‘lishi mumkin. Birinchi mashg'ulotda tarbiyachi kartondan yasalgan o‘yinchoqlarni ko‘rsatib, bugungi teatr o‘yiniga ham xuddi shunday o‘yinchoqlar yasashligini aytib o‘tadi. Lekin bu o‘yinchoqni chizib berish lozim, so‘ng bolalar hayvonchani o‘ylab topib, chizib bo‘yaydilar. Ikkinchi mashg'ulotda bolalar tarbiyachining tushuntirishi va ko‘rsatmasi asosida o‘yinchoq yasaydilar. O‘yinchoq yasash mashg'uloti avvaldan tayyorlikni talab qiladi.
Tarbiyachi bu ishga bolalarni jalb qiladi. Ular material tayyorlashga yordamlashadilar: qog'oz qirqadilar, shakli bo‘yicha joylashtiradilar, qog'ozni oldidan (mebelning oyog'i uchun) truba qilib yopishtiradilar. Bolalar o‘z o‘ylaganlari bo‘yicha mashg'ulotning yaxshi o‘tishi avvaldan ko‘rilgan tayyorgarlikka bog'liq: bolalar materiallarni yasaydigan predmetlarini qanchalik tez topsalar, nima yasashlarini oldindan bilsalar, mashg'ulot shunchalik qiziqarli bo‘ladi. Tarbiyachi mashg'ulot uchun bolalar bilan turli o‘lcham, turli shakldagi daraxt, gul, butalarning urug'larini, shox, makkajo‘xorining doni, beresta, moh va boshqa ko‘pgina tabiiy materiallarni yig'adilar. Bolalar oldindan o‘ylagan narsalari uchun materiallar yig'adilar: yirik urug' - tanasi uchun, mayda urug' - boshi uchun, turli shoxlar - qo‘l, oyoq, panjalar uchun. Tarbiyachi bolalarga yig'gan materialidan narsalar yasashni o‘rgatadi, ya'ni bolalar diqqatini shu materiallar hayvonlarning figuralariga o‘xshab ketishiga (yugurayotgan kiyik, tuyaqush, odamlar va hokazo) qaratadi. Bu narsalarni yasashda tarbiyachi ham ishtirok etishi mumkin. Bolalar tayyor figuralarni taglikka o‘rnatayotganlarida tarbiyachi taglikni mix bilan teshib beradi yoki kapalaklarning qanotlarini shishkaga joylashtirib beradi. Bu barcha yasalgan narsalardan ko‘rgazma uyushtiriladi. 8-mart bayramiga, ota-onalar majlisiga bag'ishlanadi. Bu ko‘rgazmalar bolalar ishining yanada yaxshi bo‘lishiga yordam beradi va bolalarda javobgarlik hissini, estetik didlarini yanada o‘stiradi.
|
| |